Ανανέωση άδειας λειτουργίας υδατοδρομίου
Ο ενδιαφερόμενος για ανανέωση της άδειας λειτουργίας υδατοδρομίου υποβάλλει στο Τμήμα Εναέριων Μεταφορών της Δ/νσης Ανάπτυξης Μεταφορών αίτηση ανανέωσης της άδειας.
Κατάθεση από τον αιτούντα (δια ζώσης ή ταχυδρομικά)
Η άδεια λειτουργίας υδατοδρομίου ανανεώνεται σε δημόσιο φορέα.
Η άδεια λειτουργίας υδατοδρομίου ανανεώνεται σε ενώσεις προσώπων και σε φυσικά πρόσωπα ελληνικής ιθαγένειας ή ιθαγένειας ενός κράτους μέλους της Ευρωπαϊκής Ένωσης ή του Ευρωπαϊκού Οικονομικού Χώρου που κατοικούν στην Ελλάδα ή σε κράτος μέλος της Ε.Ε. ή του Ευρωπαϊκού Οικονομικού Χώρου.
Η άδεια λειτουργίας υδατοδρομίου ανανεώνεται σε ΝΠΙΔ που έχουν την καταστατική τους έδρα είτε στην Ελλάδα είτε στο έδαφος ενός κράτους μέλους της Ε.Ε. ή κράτους μέλους που ανήκει στον Ε.Ο.Χ., εφόσον κατά ποσοστό μεγαλύτερο του 50% η περιουσία, το κεφάλαιο και ο πραγματικός έλεγχος αυτών ανήκει σε φυσικά ή νομικά πρόσωπα που έχουν την ιθαγένεια και την κατοικία ή την έδρα τους σε κράτος μέλος της Ε.Ε. ή του Ε.Ο.Χ.
Η άδεια λειτουργίας υδατοδρομίου ανανεώνεται σε φυσικό ή νομικό πρόσωπο που έχει την κατοικία του ή την έδρα του αντίστοιχα σε χώρα εκτός της Ελλάδας, άλλα εντός της Ε.Ε. ή του Ε.Ο.Χ., εφόσον οριστεί φυσικό ή νομικό πρόσωπο ως αντίκλητος και αναπληρωτής του, που κατοικεί ή εδρεύει στην Ελλάδα και δηλώνονται τα εξής στοιχεία: ονοματεπώνυμο/επωνυμία, ΑΔΤ (για το φυσικό πρόσωπο) ή αριθμός ΓΕΜΗ, ή αντίστοιχος αριθμός Μητρώου Επαγγελματικού Επιμελητηρίου, καθώς και τα στοιχεία του νόμιμου εκπροσώπου (για το νομικό πρόσωπο), ΑΦΜ, αρμόδια ΔΟΥ, διεύθυνση κατοικίας / έδρα και τηλέφωνο επικοινωνίας.
Ο εκπρόσωπος κατά το νόμο (διευθύνων σύμβουλος, ή διαχειριστής ή νόμιμος εκπρόσωπος ή φυσικό πρόσωπο), τα μέλη ή εταίροι των ενώσεων προσώπων και των ΝΠΙΔ (πλην του δημόσιου φορέα) που ανανεώνεται η άδεια λειτουργίας υδατοδρομίου πρέπει να έχουν συμπληρώσει το 18ο έτος της ηλικίας.
Ο εκπρόσωπος κατά το νόμο, (διευθύνων σύμβουλος, ή διαχειριστής ή νόμιμος εκπρόσωπος ή φυσικό πρόσωπο), τα μέλη ή εταίροι των ενώσεων προσώπων και των ΝΠΙΔ (πλην του δημόσιου φορέα) που ανανεώνεται η άδεια λειτουργίας υδατοδρομίου να μην έχουν καταδικαστεί αμετάκλητα σε οποιαδήποτε ποινή για εγκλήματα της ανυποταξίας, της λιποταξίας, των προσβολών του πολιτεύματος, της προδοσίας της χώρας, των προσβολών κατά της ελεύθερης άσκησης των πολιτικών δικαιωμάτων, κατά της πολιτειακής εξουσίας, κατά της γενετήσιας ελευθερίας και της οικονομικής εκμετάλλευσης της γενετήσιας ζωής, της εγκληματικής οργάνωσης, των τρομοκρατικών πράξεων, της παραχάραξης, της κιβδηλείας, της πλαστογραφίας, της απιστίας περί την υπηρεσία, της παραβίασης του απόρρητου της τηλεφωνικής επικοινωνίας και της προφορικής συνομιλίας, της κλοπής, της υπεξαίρεσης, της εκβίασης, της απάτης, της απιστίας, της δωροδοκίας ή της δωροληψίας, της καταπίεσης, των ναρκωτικών, της ζωοκλοπής, της λαθρεμπορίας και των εγκλημάτων περί όπλων και εκρηκτικών υλών, και των λοιπών αξιόποινων πράξεων του παραρτήματος 1 του Εθνικού Κανονισμού Ασφάλειας Πολιτικής Αεροπορίας, ανεξάρτητα αν η καταδίκη αυτή αναγράφεται ή όχι στο ποινικό μητρώο του αιτούντος.
Ο εκπρόσωπος κατά το νόμο, (διευθύνων σύμβουλος, ή διαχειριστής ή νόμιμος εκπρόσωπος ή φυσικό πρόσωπο), τα μέλη ή εταίροι των ενώσεων προσώπων και των ΝΠΙΔ (πλην του δημόσιου φορέα) που ανανεώνεται η άδεια λειτουργίας υδατοδρομίου να μην έχουν κτίσει στερητική της ελευθερίας ποινή ανώτερη των έξι (6) μηνών για έγκλημα που τελέστηκε με δόλο.
Ο εκπρόσωπος κατά το νόμο, (διευθύνων σύμβουλος, ή διαχειριστής ή νόμιμος εκπρόσωπος ή φυσικό πρόσωπο), τα μέλη ή εταίροι των ενώσεων προσώπων και των ΝΠΙΔ (πλην του δημόσιου φορέα) που ανανεώνεται η άδεια λειτουργίας υδατοδρομίου να μην κρατούνται προσωρινά και μην έχουν παραπεμφθεί αμετάκλητα σε δίκη για κακούργημα ή αδίκημα της περ. β΄ της παρ. 3 του άρθρου 5 του ν. 4663/2020, όπως ισχύει ή να μην έχουν καταδικαστεί έστω και με οριστική απόφαση για κακούργημα ή αδίκημα της περ. β΄ της παρ. 3 του άρθρου 5 του ν. 4663/2020. Το κώλυμα αυτό ισχύει μέχρι να εκδοθεί αμετάκλητη απαλλακτική απόφαση.
Ο εκπρόσωπος κατά το νόμο, (διευθύνων σύμβουλος, ή διαχειριστής ή νόμιμος εκπρόσωπος ή φυσικό πρόσωπο), τα μέλη ή εταίροι των ενώσεων προσώπων και των ΝΠΙΔ (πλην του δημόσιου φορέα) που ανανεώνεται η άδεια λειτουργίας υδατοδρομίου να μην τελούν υπό δικαστική συμπαράσταση.
Ο εκπρόσωπος κατά το νόμο, (διευθύνων σύμβουλος, ή διαχειριστής ή νόμιμος εκπρόσωπος ή φυσικό πρόσωπο), τα μέλη ή εταίροι των ενώσεων προσώπων και των ΝΠΙΔ (πλην του δημόσιου φορέα) που ανανεώνεται η άδεια λειτουργίας υδατοδρομίου να μην έχουν στερηθεί των πολιτικών δικαιωμάτων τους, έστω και αν έχει λήξει ο χρόνος που ορίστηκε για τη στέρησή τους.
Ο εκπρόσωπος κατά το νόμο, (διευθύνων σύμβουλος, ή διαχειριστής ή νόμιμος εκπρόσωπος ή φυσικό πρόσωπο), τα μέλη ή εταίροι των ενώσεων προσώπων και των ΝΠΙΔ (πλην του δημόσιου φορέα) που ανανεώνεται η άδεια λειτουργίας υδατοδρομίου να μην έχουν απολυθεί από δημόσια υπηρεσία για πειθαρχικό παράπτωμα σχετικό με τα αδικήματα της περ. β΄ της παρ. 3 του άρθρου 5 του ν. 4663/2020.
Ο εκπρόσωπος κατά το νόμο, (διευθύνων σύμβουλος, ή διαχειριστής ή νόμιμος εκπρόσωπος ή φυσικό πρόσωπο), τα μέλη ή εταίροι των ενώσεων προσώπων και των ΝΠΙΔ (πλην του δημόσιου φορέα) που ανανεώνεται η άδεια λειτουργίας υδατοδρομίου να μην είναι κατασκευαστές ή έμποροι όπλων, πυρομαχικών ή εκρηκτικών υλών.
Να έχει συναφθεί νέα σύμβαση υδατοδρομίου μεταξύ του κατόχου της άδειας ίδρυσης υδατοδρομίου και του κατόχου της άδειας λειτουργίας υδατοδρομίου.
Λήξη της χρονικής διάρκειας της σύμβασης υδατοδρομίου. Η σύμβαση υδατοδρομίου είναι η σύμβαση μεταξύ του κατόχου της άδειας ίδρυσης υδατοδρομίου και του κατόχου της άδειας λειτουργίας υδατοδρομίου.
Προϋποθέσεις περί μη τέλεσης αξιόποινων πράξεων
Η διαδικασία αφορά στην ανανέωση της άδειας λειτουργίας υδατοδρομίου και απευθύνεται σε κατόχους άδειας λειτουργίας υδατοδρομίου όταν λήξει η διάρκεια ισχύος της σύμβασης υδατοδρομίου.
Υπεύθυνη δήλωση του άρθρου 8 του ν.1599/1986 του κατόχου της άδειας λειτουργίας
Υπεύθυνη δήλωση του άρθρου 8 του ν.1599/1986 του κατόχου της άδειας λειτουργίας (περίπτωση μη δημόσιου φορέα)
Κατάλογος εγγράφων νομιμοποίησης νομικών προσώπων
Ορισμός και στοιχεία αντικλήτου του ενδιαφερόμενου, εφόσον απαιτείται.
Πιστοποιητικό Πρωτοδικείου περί μη θέσεως σε δικαστική συμπαράσταση
Αντίγραφο ποινικού μητρώου για δικαστική χρήση
Ο κάτοχος της άδειας λειτουργίας υποβάλλει υπεύθυνη δήλωση με θεώρηση του γνήσιου της υπογραφής περί πλήρωσης των προϋποθέσεων της παραγράφου 1 του άρθρου 5 του ν.4663/2020, όπως ισχύει, δηλώνοντας τα πλήρη στοιχεία του και τη νομική του μορφή (δημόσιος φορέας βάσει της παραγράφου 7 του άρθρου 1 του ν.4663/2020, όπως ισχύει, ΝΠΙΔ, ενώσεις προσώπων ή ατομική επιχείρηση).
Εφόσον ο ενδιαφερόμενος δεν είναι δημόσιος φορέας (σύμφωνα με τα οριζόμενα στην παράγραφο 7 του άρθρου 1 του ν.4663/2020, όπως ισχύει για την εξακρίβωση των προϋποθέσεων της παραγράφου 3 του άρθρου 5 του ν.4663/2020, όπως ισχύει τόσο ο εκπρόσωπος κατά τον νόμο (διευθύνων σύμβουλος ή διαχειριστής ή νόμιμος εκπρόσωπος ή φυσικό πρόσωπο), όσο και τα μέλη ή εταίροι, υποβάλλουν υπεύθυνη δήλωση με θεώρηση του γνήσιου της υπογραφής με την οποία ο ενδιαφερόμενος δηλώνει ότι: α) δεν έχει στερηθεί των πολιτικών δικαιωμάτων του, έστω και αν έχει λήξει ο χρόνος που ορίστηκε για τη στέρησή τους, β) δεν έχει απολυθεί από δημόσια υπηρεσία για πειθαρχικό παράπτωμα σχετικό με τα αδικήματα της περίπτωσης β΄, της παραγράφου 3, του άρθρου 5 του ν.4663/2020, όπως ισχύει, γ) να μην είναι κατασκευαστής ή έμπορος όπλων, πυρομαχικών ή εκρηκτικών υλών, δ) δεν κρατείται προσωρινά ή δεν έχει παραπεμφθεί αμετάκλητα σε δίκη ή δεν έχει καταδικαστεί, έστω και με οριστική απόφαση, για κακούργημα ή για αδίκημα της περίπτωσης β΄ της παραγράφου 3 του άρθρου 5 του ν.4663/2020, όπως ισχύει. ε) δεν έχει καταδικαστεί αμετάκλητα σε στερητική της ελευθερίας ποινή ανώτερη των έξι (6) μηνών για έγκλημα που τελέστηκε με δόλο.
Αφορά στη νέα σύμβαση μεταξύ του κατόχου της άδειας ίδρυσης υδατοδρομίου και του κατόχου της άδειας λειτουργίας υδατοδρομίου.
Εφόσον ο ενδιαφερόμενος είναι νομικό πρόσωπο, συνυποβάλλεται κατάλογος των εγγράφων νομιμοποίησής του, σύμφωνα με τα αναφερόμενα στην με αρ. πρωτ.18271/25-01-2021 (ΑΔΑ: 9ΩΨΣ465ΧΘΞ-ΛΧΧ) διευκρινιστική εγκύκλιο, στο link https://diavgeia.gov.gr/search?query=ada:%229%CE%A9%CE%A8%CE%A3465%CE%A7%CE%98%CE%9E-%CE%9B%CE%A7%CE%A7%22&page=0
Το Τμήμα Εναέριων Μεταφορών προβαίνει στην αυτεπάγγελτη αναζήτηση πιστοποιητικού Πρωτοδικείου περί μη θέσεως σε δικαστική συμπαράσταση του ενδιαφερόμενου, βάσει των αναφερομένων στην αρ. ΔΙΑΔΠ/Α/17402/31-07-2006 (Β΄ 1042) απόφαση (βλ. link http://www.et.gr/idocs-nph/search/pdfViewerForm.html?args=5C7QrtC22wFGQ40gSLPFOXdtv...8Qdb8ZfRJqZnsIAdk8Lv_e6czmhEembNmZCMxLMtW71F_0-hUq4UZ4QLdaA12j4J2XEUbi5k3STYEVFCmIX). Προκειμένου το Τμήμα Εναέριων Μεταφορών να προβεί στην αυτεπάγγελτη αναζήτηση πιστοποιητικού περί μη θέσεως σε δικαστική συμπαράσταση, απαιτείται η προσκόμιση των ταυτοποιητικών στοιχείων τόσο του εκπρόσωπου κατά το νόμο (διευθύνων σύμβουλος ή διαχειριστής ή νόμιμος εκπρόσωπος ή φυσικό πρόσωπο πρόσωπο), όσο και των μελών ή των εταίρων, συμπληρώνοντας σχετικό πίνακα (αποστέλλεται στον ενδιαφερόμενο από το Τμήμα Εναέριων Μεταφορών).
Το Τμήμα Εναέριων Μεταφορών προβαίνει στην αυτεπάγγελτη αναζήτηση αντίγραφου ποινικού μητρώου για δικαστική χρήση του ενδιαφερόμενου, βάσει των αναφερομένων στην αρ. 92605οικ/20-09-2005 (Β΄ 1334) απόφαση (βλ. link http://www.et.gr/idocs-nph/search/pdfViewerForm.html?args=5C7QrtC22wHrZvzjsKBkq3dtv...8Qdb8ZfRJqZnsIAdk8Lv_e6czmhEembNmZCMxLMtaA0Sl0Z3_n24e1iLWEpHsM6xPg7lwaxVmTupWwIL8gR). Προκειμένου το Τμήμα Εναέριων Μεταφορών να προβεί στην αυτεπάγγελτη αναζήτηση αντίγραφου ποινικού μητρώου για δικαστική χρήση, απαιτείται η προσκόμιση των ταυτοποιητικών στοιχείων τόσο του εκπρόσωπου κατά το νόμο (διευθύνων σύμβουλος ή διαχειριστής ή νόμιμος εκπρόσωπος ή φυσικό πρόσωπο πρόσωπο), όσο και των μελών ή των εταίρων, συμπληρώνοντας σχετικό πίνακα (αποστέλλεται στον ενδιαφερόμενο από το Τμήμα Εναέριων Μεταφορών).
Η ανανέωση της άδειας λειτουργίας υδατοδρομίου έχει διάρκεια ισχύος ίση με τη διάρκεια ισχύος της νέας σύμβασης υδατοδρομίου, η οποία σε κάθε περίπτωση δεν μπορεί να είναι μικρότερη των πέντε (5) ετών. Για την ανανέωση της άδειας λειτουργίας υδατοδρομίου δεν υφίσταται υποχρέωση καταβολής παραβόλου από τον ενδιαφερόμενο.
Πρότυπες προτάσεις για έργα υποδομής και λοιπές επείγουσες διατάξεις.
Οδηγώντας με ασφάλεια: Εκσυγχρονισμός πλαισίου εκπαίδευσης και εξέτασης υποψήφιων οδηγών και οδηγών για τη χορήγηση αδειών οδήγησης οχημάτων, διατάξεις σχετικά με την οδήγηση ατόμων με αναπηρία, ρυθμίσεις για την ταξινόμηση και την κυκλοφορία οχημάτων ιστορικού ενδιαφέροντος, λοιπές διατάξεις αρμοδιότητας Υπουργείου Υποδομών και Μεταφορών και άλλες επείγουσες ρυθμίσεις
Σύσταση λειτουργία και αρμοδιότητες Αρχής Πολιτικής Αεροπορίας, ρύθμιση ζητημάτων Υπηρεσίας Πολιτικής Αεροπορίας και άλλες διατάξεις αρμοδιότητας του Υπουργείου Υποδομών και Μεταφορών
Η άδεια λειτουργίας υδατοδρομίου ανανεώνεται με όμοια πράξη με την πράξη χορήγησή της, κατόπιν αίτησης του ενδιαφερομένου προς το τμήμα εναέριων μεταφορών, προσκόμισης της νέας σύμβασης υδατοδρομίου και των νομιμοποιητικών εγγράφων του κατόχου της άδειας λειτουργίας. Για την ανανέωση της άδειας λειτουργίας υδατοδρομίου δεν υφίσταται υποχρέωση καταβολής παραβόλου από τον ενδιαφερόμενο.
Εγκύκλιος 3/2022 Διευκρινίσεις επί των διατάξεων της παρ. Α.1 του άρθρου 9 του ν. 4663/2020 (Α΄ 30), όπως τροποποιήθηκε με την παρ. 1 του άρθρου 42 του ν. 4903/2022 (Α΄ 46) - Προσδιορισμός υπηρεσιών
Εγκύκλιος 2/2022 Διευκρινίσεις επί των τροποποιήσεων που επήλθαν στο νόμο 4663/2020 (Α΄ 30) με τις διατάξεις του ν. 4850/2021 (Α΄ 208) και του ν. 4903/2022 (Α΄ 46) και την αντίστοιχη εφαρμογή τους σε εκκρεμείς αιτήσεις χορήγησης άδειας υδατοδρομίου
Εγκύκλιος 1/2022 Αρμόδιες Υπηρεσίες της περίπτωσης δ) της παρ. Α.1 του άρθρου 9 του ν. 4663/2020 (Α΄ 30).
Εγκύκλιος 2/2021 (Ορθή επανάληψη αρ. πρωτ. 270825/05-10-2021) Διευκρινίσεις επί των μεταβατικών διατάξεων του άρθρου 27 του ν.4663/2020
Εγκύκλιος 1/2021 Διευκρινήσεις επί των διατάξεων της παρ.1.(α) του άρθρου 7 (δικαιολογητικά του τεχνικού φακέλου) και της παρ. Α.1 του άρθρου 9 (διαβίβαση του τεχνικού φακέλου υδατοδρομίων στις αρμόδιες υπηρεσίες) του ν.4663/2020 (Α΄ 30) όπως τροποποιήθηκε με το ν.4757/2020 (Α΄ 240).
Διευκρινήσεις σχετικά με τις διατάξεις της παρ. 1(ζ) του άρθρου 7 του ν.4663/2020 περί παραχώρησης χρήσης χώρου ως υδατοδρόμιο
Εγκύκλιος του μέρους Α΄ Ίδρυση, Λειτουργία και Εκμετάλλευση Αεροδρομίων επί Υδάτινων Επιφανειών του ν.4663/2020
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή).Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία. Παρέχεται έγγραφη απάντηση σε κάθε αίτημα ενδιαφερομένου.
Ο ενδιαφερόμενος για ανανέωση της άδειας λειτουργίας υδατοδρομίου υποβάλλει αίτηση ανανέωσης της άδειας λειτουργίας υδατοδρομίου στο Τμήμα Εναέριων Μεταφορών, στην οποία επισυνάπτεται η νέα σύμβαση υδατοδρομίου και τα νομιμοποιητικά έγγραφα του κατόχου της άδειας.
Το Τμήμα Εναέριων Μεταφορών κατόπιν της αίτησης του ενδιαφερόμενου και προσκόμισης της νέας σύμβασης και των νομιμοποιητικών εγγράφων του κατόχου της άδειας, εισηγείται την ανανέωση της άδειας λειτουργίας υδατοδρομίου.
Μετά από εισήγηση του Τμήματος Εναέριων Μεταφορών για ανανέωση της άδειας λειτουργίας υδατοδρομίου, εκδίδεται κοινή υπουργική απόφαση ανανέωσης της άδειας λειτουργίας υδατοδρομίου.
Η άδεια λειτουργίας υδατοδρομίου ανανεώνεται με όμοια πράξη με την πράξη χορήγησή της.
Εισήγηση για ανανέωση της άδειας λειτουργίας υδατοδρομίου
Έκδοση κοινής υπουργικής απόφασης ανανέωσης άδειας λειτουργίας υδατοδρομίου